NETFLIX-SARJA
Sanon, että jokin, mitä pitäisimme -
kehittyneenä sivilisaationa, oli olemassa jääkaudella.
En väitä, että he lensivät Kuuhun.
Sanon, että he olivat paljon kehittyneempiä -
tieteellisen tiedon osalta.
He tiesivät Maasta ja maailmankaikkeudesta -
enemmän kuin uskomme.
He kykenivät myös uskomattomiin insinööritaidon urotöihin,
kuten paikka, johon olen matkalla Turkin Kappadokiassa.
Syvällä maan alla on muinainen väestönsuoja.
Ei vain parille ihmiselle, vaan tuhansille.
Valtavirtahistorioitsijat ovat väitelleet sen tarkoituksesta.
Minä uskon sen voivan selittää,
miten tämä etsimäni kadonnut sivilisaatio oikein katosi.
Tämä on Derinkuyun tarina.
KOHTALOKAS TALVI
Olen saapunut Turkin osaan nimeltä Kappadokia.
Noin 390 kilometriä luoteeseen Göbekli Tepen mystisistä rakenteista,
jotka haudattiin tarkoituksella -
ja jotka ovat muistona mullistuksesta viime jääkauden lopussa.
Miljoonia vuosia sitten alueen maiseman muuttivat -
tulivuorenpurkaukset, jotka jättivät jälkeensä tuhkakerroksia.
Tuhka tiivistyi vuosituhansien saatossa pehmeäksi kiveksi nimeltä tuffi.
Luonnonvoimien muovaamasta kivestä -
syntyivät niin sanotut "keijupiiput".
Kivestä rakennettiin myös -
yksi uskomattomimmistä suuren mittakaavan hankkeista,
johon ihmiset ovat koskaan ryhtyneet, syvälle maan alle.
Vain parin kilometrin päässä täältä -
löydettiin mystinen, tuhansia vuosia sitten rakennettu salainen kaupunki.
Sen loi vielä tuntematon sivilisaatio,
jonka motiivina oli selvästi pelko.
Kysymys kuuluukin, mitä he pelkäsivät.
Lähin kaupunki Derinkuyu vaikuttaa tavalliselta.
Mutta vuonna 1963 talon remontin aikana lattian alta -
löytyi syvä tunneli, joka johti unohdettuun maailmaan.
Näitä pölyisiä katuja pitkin kulkiessa on vaikea uskoa,
että kaiverrettuna kallioperään aivan jalkojeni alla -
on muinainen, valtava ja mystinen maanalainen rakenne.
Jos kärsit ahtaanpaikankammosta, varoitan sinua.
Menemme maan alle.
Tämä on Derinkuyun maanalainen kaupunki.
Tunneleiden ja kammioiden sarja -
ulottuu jopa 85 metrin syvyyteen -
ja pitää sisällään 18 tasoa huoneita ja käytäviä.
Koko rakenne hakattiin kallioperään käsikirveillä.
Hämmentävä käytäväverkosto,
joka välillä laajenee suuriksi avoimiksi tiloiksi.
Sisältä on lähes mahdotonta tajuta paikan suuruutta.
Valtaosa rakennetta on kuitenkin kartoitettu.
Jos poistamme tilojen välisen kallion,
näemme kaupungin läpileikkauksen.
Se on hämmästyttävä.
Ihmisen kokoinen muurahaisfarmi maanalaisilla luolilla ja tunneleilla -
yli neljän neliökilometrin alalla.
Tuuletukseen Derinkuyussa on yli 15 000 ilmanvaihtokanavaa,
jotka yhdistävät yläkerrokset maanpintaan,
ja yli 50 pystysuoraa kuilua,
joista osa ulottuu 85 metrin syvyyteen pohjaveden pintaan asti.
Rakenne saa tästä nimensä.
Derinkuyu tarkoittaa "syvä kaivo".
Nerokkuudessaan ja monimutkaisuudessaan upeaan -
Derinkuyuun on laskettu mahtuvan jopa 20 000 ihmistä.
Mutta kysymys kuuluu,
ketkä ihmiset, milloin ja miksi.
On vaikea sanoa tarkasti,
koska Derinkuyu on kuin rikospaikka, jota on tallattu sukupolvien ajan.
TURKKI - SYYRIA
Täältä on kulkenut monia kansoja.
Vuosisatojen ajan Kappadokia oli strategisesti tärkeä paikka -
legendaarisen Silkkitien varrella, joka yhdisti Aasian Eurooppaan -
aina Aleksanteri Suuren ajoista asti.
Turkkilaistutkija Sevim Tunçdemir -
tietää paljon Derinkuyun tunneleista ja niiden eri asukkaista.
Alue on ollut koti monille sivilisaatioille.
Jos aloitamme alusta,
ensin olivat heettiläiset,
sitten olivat fryygialaiset sitten persialaiset,
Kappadokian valtakunta,
Rooman keisarikunta.
Kaikki läpi kulkeneet käyttivät tunneleita.
Niitä käytettiin Osmanien valtakuntaan asti.
Kun tunnelit löydettiin,
arkeologit löysivät varhaisten kristittyjen jättämiä esineitä -
ja alemmista kerroksista salaisia tapaamishuoneita,
joissa oli holvikatot kuin kirkoissa.
Alkuperäinen teoria,
josta monet historioitsijat pitävät yhä kiinni,
oli se, että Derinkuyun tunnelit -
rakensivat 600-luvulla kristityt,
jotka yrittivät piiloutua arabien hyökkäyksiltä.
Tarina vetoaa länsimaalaisiin turisteihin.
Se ei kuitenkaan pidä paikkaansa.
Myöhemmin löydettiin todisteita tunneleiden käytöstä -
niinkin aikaisin kuin 700-luvulla eaa.
Satoja vuosia ennen kristittyjen täällä oloa.
Sama toistuu yhä uudelleen arkeologisissa paikoissa ympäri maailmaa.
On ilmoitus, joka perustuu arkeologien yleiskäsitykseen.
Mutta ilmoitus ei pidä paikkaansa.
Se on väärässä.
Myöhemmät kaivaukset ovat todistaneet sen vääräksi.
Älä luota ilmoitustauluihin. Tutki itse.
Älä luota niin sanottuihin asiantuntijoihin.
Monet kansat käyttivät näitä tunneleita vuosisatojen ajan,
mutta haluan tietää, kuka tämän merkittävän hankkeen aloitti.
Milloin se tapahtui?
Historioitsija Hüsam Süleymangil on tutkinut paikkaa vuosikymmeniä.
Yrittänyt selvittää sen mystisen alkuperän.
Derinkuyun monimutkaisuus saa minut hämilleni.
Milloin uskot hankkeen alkaneen?
Siitä on monta teoriaa.
Tiede ei todista niitä oikeiksi.
Aivan.
Ei löytynyt kirjoitettua tietoa.
Ei orgaanista materiaalia, jonka hiiliajoittaa.
Onko hiiliajoitusta tehty?
Tietääkseni ei ole.
Epätavallista.
Ajankohta on yhä arvoitus.
Minulla on omat teoriani,
mutta Hüsamin päivämäärä -
perustuu vanhimpaan kansaan, jonka tiedetään käyttäneen luolia.
Uskottavin teoria mielestäni -
koskee 700-lukua eaa.
Siihen aikaan täällä -
asui kansa, joka tunnetaan nimellä fryygialaiset.
Heitä uhkasi toinen kansa, assyrialaiset.
Tiedämme, että iso assyrialaisarmeija oli tulossa kaakosta.
Fryygialaiset olivat varmasti kauhuissaan.
Assyrialaisten tiedettiin nylkevän -
ja seivästävän vankinsa sekä polttavan lapsia elävältä.
Myöhemmän tiedon mukaan -
assyrialaisten hyökätessä laakson ihmisten kimppuun -
puolustajien kekseliäät taktiikat yllättivät heidät.
Fryygialaiset taistelivat assyrialaisia vastaan -
sissitaktiikoilla.
He hyökkäsivät yllättävistä paikoista.
Armeijan jahdatessa heitä -
he tulivat tänne piiloon.
Varmaksi todettu strategia sissisodassa.
Vietnamin vapautusrintama kaivoi samanlaisia tunneleita.
Afgaanikapinalliset tekivät samoin -
piiloutuakseen Neuvostoliiton ja myöhemmin USA:n joukoilta.
Virallisen kannan,
että fryygialaiset loivat tunnelit salaiseksi armeijan tukikohdaksi,
tukena on yksi rakenteen nokkelimmista piirteistä,
valtavat kivilevyt, jotka voidaan vierittää eteen -
käytävien oviksi.
Nämä vierivät ovet ovat halkaisijaltaan 1,5-metrisiä,
ja ne painavat puoli tonnia.
Levyjen sisäpinnalla on aukko.
Laittamalla pienemmän kiven kahvaksi oven voi vierittää kiinni.
Näin syntyy helppokäyttöinen ja massiivinen este.
Tekivätkö fryygialaiset nämä nerokkaat ovet,
vai olivatko ne jo täällä?
Ne on tehty tiivistyneestä tuhkasta,
joka loi keijupiiput.
Samasta pehmeästä kivestä, jonka ansiosta koko paikka voitiin tehdä.
Ne ovat suljettavia ovia, jotka erottavat tasot toisistaan.
Niiden tekemiseen vaadittiin hyviä insinööritaitoja.
Mutta kivi on pehmeää.
Sisukkaat lekoilla ja taltoilla varustetut hyökkääjät -
olisivat päässet niiden läpi.
Se olisi tehnyt kaikesta vaivannäöstä turhaa.
Ehkä niitä ei ollutkaan tarkoitettu ihmishyökkäysten pysäyttämiseen.
Minusta nämä eivät näytä puolustuslinnoitteilta,
vaan nokkelalta tavalta eristää osat toisistaan -
tai estää tulipaloja leviämästä.
Vaikka paikka olisikin rakennettu sotilastukikohdaksi,
miksi se tehtiin tänne?
Täällä ei ollut puolustettavaa.
Derinkuyussa ei ollut maanpäällisiä asutuksia -
ennen vuotta 1830.
Ajatuksessa, että ihmiset piiloutuivat käytäviin hyökkääjiltä,
ei ole mielestäni järkeä.
Hyökkäävän armeijan -
tavoitteena on vallata ja miehittää.
Pitää vain tukkia tiet ja odottaa, että ihmiset kuolevat nälkään.
Siinä ajatuksessa ei siis ole järkeä.
Tutkijat menevät liian pitkälle sanoessaan -
tämän olevan 700-luvulta eaa,
koska sitä ei tiettävästi käytetty ennen sitä.
Aivan.
Emme tiedä, luotiinko se silloin.
Ehkä se oli jo olemassa.
Mahdollista. Se on yhä arvoitus.
Vain todennäköisin teoria.
Ei ainoa oikea teoria.
Näiden tunneleiden iänmääritys -
on niin epävarmaa kuin arkeologinen iänmääritys voi olla.
Kaikki vuosiluvut ovat peräisin rakenteen käytöstä eri aikakausina.
Ei minunkaan taloani -
rakennettu juuri ennen sinne muuttoani.
Tämä saa minut kyseenalaistamaan tunneleiden virallisen iän.
Olisivatko ne vanhempia,
paljon vanhempia kuin mitä hyväksytty teoria sanoo?
Entä jos niitä ei rakennettukaan piilopaikaksi armeijalta -
vaan joltakin muulta?
Vanhimmilla, lähimpänä maanpintaa olevilla tasoilla -
kammioita ei suunniteltu puolustukseen,
vaan elämiseen.
Maanalaiset kaupungit tehtiin elämistä varten.
Päivittäiseen elämään.
Kaikki resurssit olivat saatavilla.
Keittiö, ruokakomero, olohuoneet.
Tiedämme, että tiettyjä tiloja käytettiin ruoanlaittoon.
He tekivät myös pieniä savupiippuja.
Sisäänkäyntikerroksissa oli talleja.
Eläimet olivat näiden ihmisten arvokkainta omaisuutta.
Eräs alue oli muinainen viininvalmistamo.
Siellä murskattiin rypäleitä.
Tunneleista tulisikin mainio viinikellari.
Lämpötila on miellyttävä -
maanpinnan lämpötilasta huolimatta.
Ruoka säilyi täällä tuoreena pidempään.
On selvää, että Derinkuyu tehtiin suuren väestön käytettäväksi.
Maanalainen bunkkeri.
Ajatelkaa nykyajan esimerkkejä -
ihmisten rakentamista maanalaisista asuinpaikoista.
Cheyenne-vuoren kompleksi Coloradossa.
Dixia Chengin tunneliverkosto Pekingin alla.
Presidentin hätäoperaatiokeskus Valkoisen talon alla.
Näitä ei rakennettu puolustussyistä.
Ne rakennettiin pakopaikoiksi,
ihmisten suojelemiseksi, ylhäältä tulevan uhkan varalle.
Uskon, että siitä on kyse myös -
Derinkuyussa.
Uskon myös, että tämä bunkkeri tehtiin aikaisemmin -
kuin mitä arkeologit ovat valmiita uskomaan.
Todisteet viittaavat siihen,
että Derinkuyu saattaa olla viime jääkaudelta.
Ne liittyvät käsikirveiden jättämiin jälkiin -
Derinkuyun seinillä.
Vain 1,5 kilometriä Derinkuyusta -
muinaista joenuomaa tutkivat turkkilaisarkeologit -
löysivät useita käsikirveitä ja kivityökaluja -
9500-luvulta eaa,
eli viime jääkauden lopulta.
Samanlaiset työkalut -
muovasivat Derinkuyun matalimmat ja vanhimmat kammiot.
Miettikää puoliksi maan alla olevaa kammiota Karahan Tepessä -
alle 500 kilometriä täältä.
Sen pylväät muistuttavat -
Kappadokian luonnollisia keijupiippuja.
Kukaan ei kiellä sitä,
että tämä kammio luotiin viime jääkauden lopulla.
Derinkuyukin voitiin -
siis luoda samaan aikaan.
Derinkuyun paljastaessa syvyytensä ja mutkikkuutensa -
on vaikea sivuuttaa hankkeen valtavaa mittakaavaa -
ja tunneleiden rakentamisessa nähtyä suunnatonta vaivaa.
Tästä saavutuksesta tekee vieläkin uskomattomamman se,
ettei tämä ole Kappadokian ainoa maanalainen kaupunki.
Vuonna 2013 rakennustyöntekijät törmäsivät -
toiseen tunneliverkostoon Nevşehirissa -
27 kilometrin päässä.
He löysivät maanalaisen kaupungin, joka oli Derinkuyutakin suurempi.
Sen jälkeen on löytynyt lisää maanalaisia kaupunkeja.
Uskomaton totuus on se, että Kappadokiasta -
on löydetty 36 maanalaista kaupunkia.
Jos kaksikerroksisetkin lasketaan,
luku nousee 200:aan.
Yhdellä näistä kaupungeista 8 kilometriä itään Derinkuyusta -
on uskomaton salaisuus.
Kaymaklissa on tunneleita 8 kerroksessa -
Derinkuyua leveämmällä alueella.
Seiniin kaiverrettujen varastokammioiden määrän perusteella -
tässä bunkkerissa uskotaan asuneen jopa 3 500 ihmistä.
Kaymaklin ällistyttävin piirre löytyy kuitenkin kolmen kerroksen syvyydestä.
Maanalainen, pitkälle jatkuva tunneli.
Se on nykyään kulkukelvoton,
mutta jotkut väittävät tunnelin yhdistävän Kaymaklin Derinkuyuun.
Linnuntietä välimatka on noin 8 kilometriä.
Arkeologit ovatkin vahvistaneet,
että ainakin kuusi muuta maanalaista rakennetta Kappadokiassa -
on yhteydessä toisiinsa samanlaisten käytävien välityksellä.
Minusta se muuttaa kaiken.
Nämä maanalaiset sokkelot eivät ole vain yksittäisiä bunkkereita.
Ne ovat osa laajaa hanketta,
jossa on mukana kymmeniä samanlaisia paikkoja ympäri aluetta.
Vain hyvin motivoitunut kansa olisi ryhtynyt sellaiseen.
Minkälainen uhka olisi ollut niin tuhoava,
että se olisi saanut kokonaisen kansan,
ehkä sadat tuhannet ihmiset, luomaan uuden elämän maan alle?
Näiden paikkojen rakentamiselle on oltava -
parempi selitys kuin "piilopaikka vihollisarmeijoilta".
Vastaus saattaa löytyä yhdestä alueen vanhimmista myyteistä,
joka on peräisin tuhansien vuosien takaa zarathustralaisilta.
Nämä ovat Kappadokian kuuluisia pyöriviä dervissejä.
Suufilaisuuden hartaita seuraajia.
Zarathustralaisuuden viimeisiä harjoittajia.
Persialaisprofeetan perustamaa zarathustralaisuutta pidetään -
maailman vanhimpana yhtäjaksoisesti harjoitettuna uskontona.
Sen pyhät kirjoitukset viittaavat Derinkuyun kaltaiseen kaupunkiin -
ja kertovat, miksi se rakennettiin ja kuka sen rakensi.
Zarathustra puhui sivilisaation perustajasta ja ensimmäisestä kuninkaasta,
miehestä nimeltä Yima.
Eräänä päivänä Yiman ollessa joen varressa -
jumala Ahura Mazda ilmestyi hänelle ja antoi varoituksen.
Ei tulvasta vaan kohtalokkaasta talvesta.
Hän käski Yimaa rakentamaan varan, suuren maanalaisen turvapaikan.
Sinne oli vietävä parhaat miehet, naiset ja eläimet.
Kaksi kutakin.
Yiman oli säilöttävä puiden ja hedelmien siemeniä,
jotta syötävää riittäisi koko kohtalokkaan talven ajaksi.
Pyhien kirjoitusten mukaan -
talven tulosta kertoisi käärme taivaalla.
Tämä oletettavasti myyttinen vara -
kuulostaa kovasti Kappadokian maanalaisilta kaupungeilta.
Historioitsijat kieltäytyvät näkemästä yhteyttä.
Yima-myytti on vain yksi niistä myyteistä,
joilla ei arkeologien mielestä ole merkitystä.
Se kertoo kuitenkin kamalasta kylmästä talvesta.
Geologien mukaan -
nuoremman dryaskauden aikana oli suurten tulvien jakso,
kuten myyteissä kuvaillaan.
Tämän jälkeen maapallon lämpötila vajosi.
Kohtalokas talvi todellakin.
Kohtalokkaan talven alkuun liittyy -
myös taivaskäärmeen saapuminen.
Tapasimme tällaisia käärmeitä muinaisten asteekkien -
ja irokeesien myyteissä.
Käärmeet on aina liitetty luonnonmullistuksiin.
Mieleeni tulevat myös Göbekli Tepen pylväät,
joihin on kaiverrettu taivaasta satavia käärmeitä.
Sekä Maltan Ġgantija-temppelin käärme.
Sekä Serpent Mound Pohjois-Amerikassa.
Arkeologit eivät usko näiden muinaisten symbolien ja tarinoiden -
eri puolilla maailmaa liittyvän toisiinsa,
saati yhteen tapahtumaan.
Olemme kuitenkin nähneet, miten eri rakenteet -
ympäri maailmaa -
ovat käyttäneet hyväkseen muinaisen tiedon perinnettä.
Yhteistä tuntematonta perinnettä.
Tämä viittaa siihen, että jääkauden aikana -
kehittynyt sivilisaatio, jonka vaikutus ulottui koko maailmaan,
eli silloin eläneiden metsästäjä-keräilijöiden rinnalla.
Tämä sivilisaatio tuhoutui -
nuoremman dryaskauden mystisissä mullistuksissa.
Voisivatko viittaukset käärmeisiin olla osa sitä perinnettä?
Eloonjääneiden jättämä varoitus.
Kyse on mielestäni siitä, että ihmiskunnalla on amnesia.
Saimme kolhun päähämme luonnonmullistuksissa -
viime jääkauden lopulla -
ja unohdimme tärkeän luvun omassa tarinassamme.
Se voi olla suuri ongelma, sillä toisten myyttien lailla -
myöhäisempi tarina Yimasta päättyy varoitukseen jumalilta,
että jonakin päivänä katastrofi toistuisi.
Voiko se toistua?
Kauan aikaa oli arvoitus, mikä sai aikaan tulvat,
tulipalot ja lämpötilan laskun nuorempana dryaskautena.
Uudet geologiset todisteet viittaavat hirveään mahdollisuuteen.
Nämä todisteet ovat vieläkin näkyvillä -
esihistoriallisen Amerikan rosoisessa maisemassa.
Menen sinne seuraavaksi.
Olen sitä mieltä, että käärmesymboliikka on peräisin -
niistä taivaskäärmeistä,
joita kutsumme komeetoiksi.
Tekstitys: Katri Martomaa